《腊八日雪参议林郎中有诗因次韵》
宋代·喻良能

玉树参差见，银花子细看。
淖糜分腊序，圆炭度朝寒。
冉冉头新白，匆匆岁又残。
聊凭一杯醉，忍把两眉攒。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。